CELEX: C2005/045/16
Language: sk
Date: 2005-02-19 00:00:00
Title: Rozsudok Súdneho dvora (druhá komora) zo 16. decembra 2004 vo veci C-293/03 (návrh na začatie prejudiciálneho konania, ktorý podal Tribunal du Travail de Bruxelles): Gregorio My proti Office national des pensions (ONP) (Úradníci — Prevod práv na dôchodok — Článok 11 prílohy VIII Služobného poriadku úradníkov — Predčasný starobný dôchodok — Vzatie do úvahy období profesionálnej aktivity v Európskych spoločenstvách — Článok 10 ES)

19.2.2005   
            
            
               SK
            
            
               Úradný vestník Európskej únie
            
            
               C 45/8
            
         
      ROZSUDOK SÚDNEHO DVORA
   
   (druhá komora)
   zo 16. decembra 2004
   vo veci C-293/03 (návrh na začatie prejudiciálneho konania, ktorý podal Tribunal du Travail de Bruxelles): Gregorio My proti Office national des pensions (ONP) (1)
   
   (Úradníci - Prevod práv na dôchodok - Článok 11 prílohy VIII Služobného poriadku úradníkov - Predčasný starobný dôchodok - Vzatie do úvahy období profesionálnej aktivity v Európskych spoločenstvách - Článok 10 ES)
   (2005/C 45/16)
   Jazyk konania: francúzština
   Vo veci C-293/03, predmetom ktorej je návrh na začatie prejudiciálneho konania podľa článku 234 ES podaný rozhodnutím Tribunal du Travail de Bruxelles (Belgicko) z 20. mája 2003 a doručený Súdnemu dvoru 4. júla 2003, ktorý súvisí s konaním: Gregorio My proti Office national des pensions (ONP), Súdny dvor (druhá komora), v zložení: predseda druhej komory C. W. A. Timmermans, sudcovia C. Gulmann, R. Schintgen (spravodajca), G. Arestis a J. Klučka, generálny advokát: A. Tizzano, tajomník: M. Múgica Arzamendi, hlavná referentka, vyhlásil dňa 16. decembra 2004 rozsudok, ktorého výrok znie:
   Článok 10 ES, spolu so Služobným poriadkom úradníkov Európskych spoločenstiev, musí byť vykladaný v tom zmysle, že odporuje vnútroštátnej právnej úprave, ktorá neumožňuje vziať do úvahy odpracované roky, ktoré príslušník členského štátu Spoločenstva odpracoval v službe inštitúcie Spoločenstva za účelom priznania práva na predčasný starobný dôchodok vo vnútroštátnom systéme.
   
      (1)  Ú. v. EÚ C 251, 18.10.2003